钦定古今图书集成/明伦汇编/宫闱典/第081卷 > 宋
## 钦定古今图书集成/明伦汇编/宫闱典/第081卷 > 宋

宋始以“尚主者专拜驸马都尉。”

按《宋书百官志》，“奉朝请无员，亦不为官。”汉东京罢省
三公、外戚、宗室、诸侯，多奉朝请。奉朝请者，奉朝会请
召而已。晋武帝亦以宗室、外戚为奉车、驸马、骑都尉，
而奉朝请焉。元帝为晋王，以参军为奉车都尉，掾属
为驸马都尉，行参军、舍人为骑都尉，皆奉朝请。后省
奉车、骑都尉，唯留驸马都尉、奉朝请。永初以来，以奉
朝请选杂，其尚主者唯拜驸马都尉。“三都尉”并汉武
帝置。孝建初，奉朝请，省驸马都尉，三都尉秩比二千
石。